ผมมีอากการปวดหัว นิดหน่อย ปวดเป็นบางครั้ง คลื่นไส้ เป็น มา 3วัน เเละมึนศรีษะนิดหน่อย เเละง่วงนอน เเต่ไม่มีไข้ครับ เเต่เวลาออกกำลังกายไม่มีอาการครับ ผมพึ่งเป็นวันเสาร์ครับ วันศุกร์พึ่งเดินทางกลับมาจากกทม.ไปต่างจังหวัดเกี่ยวไหมครับ
สวัสดีค่ะ อาการปวดศีรษะ คลื่นไส้ มึนศีรษะ ง่วงเพลียนั้น อาจจะเกิดจาก การพักผ่อนที่ไม่เพียงพอในแต่ละวัน คือนอนน้อยกว่า 6-8 ชั่วโมง ปวดจากกล้ามเนื้อรอบศีรษะตึงตัวจากการใช้งาน ปวดไมเกรน ซึ่งมักเป็นปวดมากๆข้างเดียว มักพบในเพศหญิงอายุน้อย หรือปวดจากสาเหตุความดันในสมองเพิ่มมากขึ้น มักเกิดตามหลังอุบัติเหตุที่อาจทำให้มีเลือดออก หรือมีเนื้องอกในสมอง ที่จะปวดหัวมากขึ้นเรื่อยๆ อาเจียนพุ่งตอนเช้า เป็นต้นการไปต่างจังหวัดกลับมานั้น อาจจะไม่ได้เกี่ยวข้องกับสาเหตุปวดหัวโดยตรง ยกเว้นว่าทำให้พักผ่อนน้อยลง หรือติดโรคระบาดในท้องถิ่นนั้นๆ เช่นไข้เลือดออก ไข้มาลาเรียกลับมา ซึ่งก็มักมีไข้ร่วมด้วยเบื้องต้นพักผ่อนให้เพียงพอต่อวัน ดื่มน้ำมากๆ รับประทานยาแก้ปวดเพื่อบรรเทาอาการได้เมื่อปวดมาก หลีกเลี่ยงการทำงานกับเครื่องจักรหรือการขับรถไปก่อนหากง่วงและเพลียมากค่ะ